fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi fi fi fi fi fi fi fi fi en ru fi fi fi fi fi fi fi fi fi fi fi fi fi fi fi fi fi fi fi fi nb fi fi fi fi fi fi fi fi fi fi fi fi fi en fi en fi fi fi fi fi
VTT kehitti porsasrokotteen vähentämään antibioottien määrää
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
VTT kehitti porsasrokotteen vähentämään antibioottien määrää
VTT kehitti porsasrokotteen vähentämään antibioottien määrää
Teknologian tutkimuskeskus VTT kehitti juomaveteen sekoitettavan rokotteen vieroitusvaiheessa ripulista kärsiville porsaille. Rokotteen avulla on mahdollista vähentää antibioottien käytöstä aiheutuvaa maailmanlaajuista resistenssiongelmaa.
VTT:n kehittämä rokote on uudentyyppinen tuote, jolla voidaan korvata sianlihan kasvatuksessa käytettäviä antibioottiresistenssiä aiheuttavia mikrobilääkkeitä, kuten sinkkioksidia. Antibiooteille resistenteistä bakteerikannoista on tullut maailmanlaajuinen uhka terveydelle. Bakteerit eivät tunne rajoja, joten ongelma koskee myös Suomea, vaikka antibiootteja käytetäänkin harkitusti tuotantoeläinten hoidossa.
"Rokotteen tuotantomenetelmä on osoittautunut hyvin tehokkaaksi, ja sitä on mahdollista hyödyntää myös muiden eläinrokotteiden kehittämisessä. Kaupalliseen tuotantoon menetelmä on mahdollista saada jo lähivuosina", kertoo VTT:n johtava tutkija Jussi Joensuu.
Ennen kaupallistamista on vielä osoitettava käytännössä, että rokote on tehokas ja turvallinen. Ensimmäinen eläinkoe on toteutettu tänä kesänä Belgiassa, ja tulokset tehon suhteen ovat lupaavia.
"Juomavedessä annosteltuna rokote tarjoaa suojan suoraan siellä, missä sitä tarvitaan eli suolistossa. Neulalla rokottaessa suuri osa vasta-aineista jäisi verenkiertoon", kertoo Joensuu.
Imetysvaiheessa porsaat saavat tarvittavan suojansa rokotettujen emakoiden maidosta. Tauti puhkeaa, kun porsas siirtyy nestemäisestä ravinnosta kiinteään, jolloin haittabakteerit – yleensä kolibakteerit - pääsevät kiinnittymään sen suoleen. Tässä vaiheessa porsaan oma vasta-aineiden tuotto on vasta alkamassa, ja suolistobakteerit pääsevät valloilleen ohutsuolessa. Bakteerit häiritsevät nesteiden imeytymistä suolenseinämän läpi, mikä johtaa ripuliin. Porsas kärsii, sen kasvu hidastuu ja ääritapauksissa ripuli aiheuttaa porsaan kuoleman. Maailmanlaajuisesti porsasripulin on arvioitu aiheuttavan vuosittain 1-2 miljardin euron tappiot.
Rokotetta annetaan porsaalle juomavedessä vieroituksen jälkeen. Porsaan immuunijärjestelmä tunnistaa rokotemolekyylin ja alkaa tuottaa vasta-aineita bakteereja vastaan. Ne estävät bakteereja kiinnittymästä ohutsuolen limakalvon reseptoreihin ja estävät näin ripulin puhkeamisen.
Tällä hetkellä porsasripulia pyritään ehkäisemään mm. ruokavaliolla, hygieenisillä kasvatusolosuhteilla ja antibiooteilla. Maailmanlaajuisesti antibiooteista käytetään peräti 70 prosenttia eläinten, erityisesti tuotantoeläinten, hoitoon.
Kehitystyön taustalla on Joensuun vuonna 2006 esittämä väitöstyö, jolla hän osoitti rokotemolekyylin tehokkuuden. Tuolloin ajatuksena oli tuottaa rokotemolekyylit kasveissa, mutta menetelmän kaupallistaminen ei osoittautunut järkeväksi.
VTT:llä tuotto-organismiksi valittiin Trichoderma reesei -rihmasieniviljelmä. Rokote tuotetaan rihmasienen avulla suljetussa bioreaktorissa.
Antibioottiresistenssi on vakava uhka terveydelle
Kansainvälisen terveysjärjestön WHO:n mukaan antibioottiresistenssi muodostaa maailmanlaajuisen terveysuhan. Antibioottiresistenssi tarkoittaa antibioottien tehon heikentymistä. Se lisää ihmisten ja eläinten sairastavuutta ja kuolleisuutta sekä terveydenhuollon kustannuksia. Antibioottiresistenssistä on muodostunut yksi lääketieteen ja eläinlääketieteen vakavimpia uhkia.
Hyvinvointivaltio on mahtava asia. Sitä kannattaa vaalia ja vahvistaa, jotta tunnetut ja tuntemattomat uhat niin todellisessa kuin digitaalisessa maailmassa eivät sitä horjuta.
Digitaalinen terveys ja diagnostiikka
Liiketoiminta, innovaatiot ja ennakointi
Aiheeseen liittyvät uutiset ja tarinat
Auringonkukkaöljyn tuotannon sivuvirroista saadaan maukkaita vaihtoehtoja lihalle
VTT kutsuu suomalaisia yrityksiä mukaan kiertotalouden valmennusohjelmaan
Sinilevätesti kiinnostaa ympäri maailman – näppärä kesäpäivän pelastaja on loistoesimerkki painetusta älystä
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022